recursal/SuperWikiNEXT-32B huggingface dataset:
Ο **βολβουρηθραίος αδένας**, γνωστός και ως **αδένας του Κάουπερ** (αλλιώς **Cowper**), είναι ένα ζευγάρι μικρών εξωκρινών αδένων που συναντώνται στο ανθρώπινο ανδρικό αναπαραγωγικό σύστημα και είναι υπεύθυνοι για την παραγωγή των προσπερματικών υγρών κατά τη σεξουαλική διέγερση. Το υγρό μετριάζει την οξύτητα των τοιχωμάτων της ουρήθρας για να διευκολύνει τη διέλευση και την επιβίωση του παραγόμενου σπέρματος. Πέρα από τον άνθρωπο, οι αδένες συναντώνται ακόμη σε αρκετά αρσενικά θηλαστικά.

Στον άνθρωπο, ο κάθε ένας από τους δύο αδένες του Κάουπερ έχει περίπου το μέγεθος ενός μπιζελιού. Βρίσκονται στην περιοχή του περίνεου, πάνω από τον βολβό του σηραγγώδους σώματος της ουρήθρας και κάτω από τον προστάτη. Εκβάλλουν στην ουρήθρα με έναν μικρό πόρο λίγων εκατοστών, μέσω του οποίου εκκρίνουν το διαυγές προσπερματικό υγρό στην αναπαραγωγική οδό.

### Εικόνες

* Αδένας του Cowper στο νούμερο 13Αδένας του Cowper στο νούμερο 13
* Ο ιστός του αδένα στο μικροσκόπιοΟ ιστός του αδένα στο μικροσκόπιο

Παραπομπές
----------

1. ↑  «What is pre-ejaculatory fluid (also known as pre-cum), and can it cause pregnancy?». International Planned Parenthood Federation. 13 Φεβρουαρίου 2019. Ανακτήθηκε στις 21 Ιουλίου 2019.
2. ↑  Mark McEntee (2 Δεκεμβρίου 2012). *Reproductive Pathology of Domestic Mammals*. Elsevier Science. σελ. 333. ISBN 978-0-323-13804-8. Ανακτήθηκε στις 20 Αυγούστου 2013.
Οι **Μακκαβαϊκοί Αγώνες** (εβραϊκά: משחקי המכביה, γνωστοί και ως *Παγκόσμιοι Μακκαβαϊκοί Αγώνες*, εβραϊκά:משחקי המכביה העולמית) είναι μια διεθνής εβραϊκή αθλητική διοργάνωση πολλών αγωνισμάτων που πραγματοποιείται στο Ισραήλ. Οι Μακκαβαϊκοί, οι οποίοι διοργανώνονται από την Παγκόσμια Ένωση Μακάμπι, έχει ανακηρυχθεί «Περιφερειακό Αθλητικό Γεγονός από τη Διεθνή Ολυμπιακή Επιτροπή το 1961.

Παραπομπές
----------

1. ↑  Bard and Schwartz, p. 84.
2. ↑  «History of the Maccabiah Games». Maccabi Australia. Αρχειοθετήθηκε από το πρωτότυπο στις 20 Οκτωβρίου 2016. Ανακτήθηκε στις 16 Φεβρουαρίου 2014.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μακκαβαϊκοί Αγώνες** |

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 151814308
* LCCN: n96013456
* NLA: 58897963

 |

 |
Μεχμέτ Χαρμαντζί
Ο **Μεχμέτ Χαρμαντζί** (τουρκικά: Mehmet Harmancı, γεννήθηκε το 1977) είναι ο δήμαρχος του Τουρκικού Δήμου Λευκωσίας, ο οποίος διοικεί την Βόρεια Λευκωσία, το κατεχόμενο τμήμα της Λευκωσίας. Γεννήθηκε στην Λευκωσία.

Σπούδασε διεθνείς σχέσεις στο Πανεπιστήμιο της Ανατολικής Μεσογείου και ολοκλήρωσε τις σπουδές του στο Πανεπιστήμιο Τζον Μουρς στο Λίβερπουλ. Ξεκίνησε την πολιτική του καριέρα με την ένταξη του στη νεολαία του Κόμματος Κοινοτικής Απελευθέρωσης, ενώ μετά την συγχώνευση του με το Κίνημα Ειρήνης και Δημοκρατίας συνέχισε στο Κόμμα Κοινωνικής Δημοκρατίας. Εργάστηκε ως διευθυντής σε τουριστικό πρακτορείο από το 2005 έως το 2008. Από τον Ιούνιο έως τον Σεπτέμβριο του 2013, υπηρέτησε ως υπουργός τουρισμού, περιβάλλοντος και πολιτισμού σε μεταβατική κυβέρνηση υπό την ηγεσία της Σιμπέλ Σιμπέρ. Στις αυτοδιοικητικές εκλογές του 2014 κέρδισε το 38.6% των ψήφων και εξελέγη δήμαρχος της Βόρειας Λευκωσίας.

Παραπομπές
----------

1. ↑  «The Mayor» (στα Turkish). Nicosia Turkish Municipality. Αρχειοθετήθηκε από το πρωτότυπο στις 3 Ιανουαρίου 2015. Ανακτήθηκε στις 23 Αυγούστου 2014. CS1 maint: Μη αναγνωρίσιμη γλώσσα (link)
2. ↑  «Local election results» (στα Turkish). Kıbrıs Gazetesi. Ανακτήθηκε στις 23 Αυγούστου 2014. CS1 maint: Μη αναγνωρίσιμη γλώσσα (link)

Εξωτερικοί σύνδεσμοι
--------------------

* Προσωπική ιστοσελίδα του Μεχμέτ Χαρμαντζί
Ο **Ιβάν Κόλοφ** (*Ivan Koloff*, 25 Αυγούστου 1942 - 18 Φεβρουαρίου 2017) ήταν Καναδός παλαιστής. Γεννήθηκε με το όνομα Ορέαλ Ντόναλντ Πέρας (*Oreal Donald Perras*) στο Μόντρεαλ του Κεμπέκ στον Καναδά. Έχει το ψευδώνυμο "Ρώσικη Αρκούδα".

Καριέρα
-------

Ο Κόλοφ ήταν ένας από τους καλύτερους επαγγελματίες παλαιστές της εποχής του και ενέπνευσε πολλές επόμενες γενιές. Στην καριέρα του παρίστανε τον Ρώσο, εξού και το ψευδώνυμο "Ρώσικη Αρκούδα" που του είχαν προσάψει. Ο Κόλοφ ήταν ο τρίτος παλαιστής που κατέκτησε τον ιστορικότερο τίτλο όλων των εποχών, το Πρωτάθλημα WWE, τότε με άλλη ονομασία, Πρωτάθλημα Βαρέων Βαρών WWF. Αγωνίστηκε, από το 1961 που έκανε το ντεμπούτο του, ως το 1994 που έδωσε τον τελευταίο του αγώνα.

### Κατακτήσεις

Στην καριέρα του, ο Κόλοφ, κατέκτησε πάρα πολλούς τίτλους 45 στον αριθμό, ομαδικούς και ατομικούς, στο σύνολο. Ο σημαντικότερος όλων φυσικά, ήταν το Πρωτάθλημα WWE.

Προσωπική ζωή
-------------

Μετά το τέλος της καριέρας του, ξεκίνησε να κάνει φιλανθρωπίες με την γυναίκα του Ρενέ και τα τέσσερα παιδιά που έχουν αποκτήσει μαζί. Το 1995 βαφτίστηκε χριστιανός και από τότε προσπαθεί να προσυλητίσει στο δρόμο του Θεού, ανθρώπους που δεν πιστεύουν. Τέλος, έχει γίνει και συγγραφέας ενός βιβλίου.

Παραπομπές
----------

1. 1 2  (Αγγλικά) *Find A Grave*. 176465329. Ανακτήθηκε στις 9  Οκτωβρίου 2017.
2. 1 2  www.nbcnews.com/news/us-news/ivan-koloff-russian-bear-supreme-wrestling-heel-dies-74-n723176.
3. ↑  687.

Πηγές
-----

* Επίσημη ιστοσελίδα
* Προφίλ στο OWoW.com
Ο **Ζαννάνζα** (πέθανε περί το 1324 π.Χ.) ήταν ένας Χιττίτης πρίγκιπας, γιος του κορυφαίου βασιλιά των Χετταίων Σουπιλουλιούμας Α΄. Με προορισμό να γίνει Φαραώ πέθανε αιφνίδια στον δρόμο του για την Αίγυπτο, ο πρόωρος θάνατος του θεωρήθηκε από τους Χετταίους σαν έργο των Αιγυπτίων με αποτέλεσμα να ξεσπάσει πόλεμος ανάμεσα στις δύο αυτοκρατορίες. Μια χήρα Αιγύπτια βασίλισσα της 18ης δυναστείας που σύμφωνα με μερικούς αναγνωρίζεται ως η Νεφερτίτη κατά άλλους η Ανκεζεναμούν κάλεσε τον Σουπιλουλιούμας Α΄ να στείλει έναν από τους γιους του στην Αίγυπτο για να τον παντρευτεί και να γίνει νέος Φαραώ. Ο σύζυγος της ο οποίος αντίστοιχα ήταν ο Ακενατόν ή Τουταγχαμών είχε μόλις πεθάνει χωρίς να αφήσει διάδοχο να τον διαδεχτεί στον θρόνο, σύμφωνα με την επιστολή:

*"Ο σύζυγος μου πέθανε και δεν έχω γιο, άκουσα ότι έχεις πολλούς γιους, στείλε μου έναν για να τον παντρευτώ και να τον κάνω βασιλιά, δεν έχω εμπιστοσύνη στους δικούς μου υπήκοους"*

Ο Σουπιλουλιούμας Α΄ ήταν καχύποπτος επειδή οι Αιγύπτιοι δεν είχαν ανεβάσει ποτέ στην θέση του Φαραώ κάποιον ξένο με την χώρα τους, έστειλε έναν απεσταλμένο να το επιβεβαιώσει και αποφάσισε τελικά να στείλει τον γιο του Ζαννάνζα. Ο στόχος του Χετταίου βασιλιά ήταν να ενσωματώσει την Αίγυπτο στην αυτοκρατορία του, ο Ζαννάνζα δεν κατάφερε να φτάσει ποτέ εκεί, πέθανε στον δρόμο από άγνωστες συνθήκες. Ο πατέρας του κατηγόρησε τους Αιγύπτιους ότι τον δολοφόνησαν, ο νέος Αιγύπτιος Φαραώ αρνήθηκε οτιδήποτε σχετικά με δολοφονία αλλά επιβεβαίωσε τον θάνατο του πρίγκιπα. Ο Σουπιλουλιούμας Α΄ κύρηξε τον πόλεμο στην Αίγυπτο, κατέλαβε τις επαρχίες της Αιγύπτου στην Χαναάν και την Συρία. Οι αιχμάλωτοι που μετέφεραν ωστόσο σητν Χαττούσα μετάδοσαν στους Χετταίους τεράστιες ασθένειες και μια θανατηφόρα επιδημία από την οποία πέθανε και ο ίδιος ο Σουπιλουλιούμας Α΄.

Παραπομπές
----------

1. ↑
2. ↑
3. ↑  Eric H. Cline, 1177 B.C.: The Year Civilization Collapsed, σ. 70

Πηγές
-----

* Eric H. Cline, 1177 B.C.: The Year Civilization Collapsed.
Ο **Σωτήριος Τσιώνος** (Κοκκινοπηλός Ελασσόνας 1945, Λευκωσία 29 Ιουλίου 1974) ήταν Έλληνας στρατιωτικός, λοχαγός πεζικού και ήρωας της αντίστασης που προέβαλλε η ΕΛ.ΔΥ.Κ. κατά τη διάρκεια της τουρκικής εισβολής στην Κύπρο, τον Ιούλιο του 1974.

Ο Τσιώνος, εκτελώντας διατεταγμένη υπηρεσία, ηγούνταν του λόχου του στην περιοχή *Κιόνελι*, όταν μια ριπή πυροβόλου από τις αντίπαλες θέσεις τον τραυμάτισε σοβαρότατα στην κοιλιακή χώρα.

Μεταφέρθηκε στο *Γενικό Νοσοκομείο Λευκωσίας*, όπου και απεβίωσε λίγα 24ωρα αργότερα, σε ηλικία 29 ετών. 

Ο τάφος του είναι στο κοιμητήριο του χωριού του στον ιστορικό Κοκκινοπηλό Ελασσόνας του Νομού Λάρισας στα 1250 μέτρα στον Όλυμπο.

Απόδοση τιμών
-------------

Πολύ μετά τον θάνατό του (μόλις στις 12 Δεκεμβρίου του 2008) η Ελληνική Πολιτεία τον προήγαγε στο βαθμό του αντιστρατήγου ως γενναίως αποβιώσαντα σε συνθήκες μάχιμης υπηρεσίας.

Παραπομπές
----------

1. ↑  Φύλλο μηνιαίας εφημερίδας "ΕΘΝΙΚΗ ΗΧΩ", Οκτώβριος 2012 "*Η ΕΑΑΣ τίμησε τον ήρωα*"
Ο **Τόμι Μέρσερ** (γεν. 21 Φεβρουαρίου 1985) είναι Αμερικάνος επαγγελματίας παλαιστής, γνωστότερος ως "Κρίμσον".
Είναι περισσότερο γνωστός για την πορεία του στο TNA Wrestling.

Καριέρα
-------

### Πρώτα Χρόνια

Ο Τόμι Μέρσερ ξεκίνησε τη παλαιστική του καριέρα το 2007 και πέρασε από διάφορες εταιρείες πάλης. Παρέμεινε σε μικρές εταιρείες μέχρι το 2011.

### TNA Wrestling

Το Δεκέμβριο του 2010, υπέγραψε συμβόλαιο με το TNA Wrestling και σύντομα άρχισε να εμφανίζεται στη τηλεοπτική εκπομπή της εταιρείας, το *TNA Impact!*. Τον Ιανουάριο του 2011, άρχισε να χρησιμοποιεί το ψευδώνυμο "Κρίμσον" και συμμετείχε στα πρώτα του σενάρια. Παράλληλα, άρχισε ένα αήττητο σερί, το οποίο τον έκανε γνωστό και τον χαρακτηρίστηκε. Τον Νοέμβριο, ο Κρίμσον μαζί με τον Ματ Μόργκαν, έγιναν οι Ομαδικοί Πρωταθλητές. Η ομάδα κράτησε το πρωτάθλημα για ενενήντα μέρες και δεν το επανέκτησε. Τον Ιούνιο του 2012, ο Κρίμσον έχασε από τον Τζέιμς Στορμ και το αήττητο σερί των 470 ημερών έφθασε στο τέλος του. Έπειτα, οι τηλεοπτικές εμφανίσεις του Κρίμσον μειώθηκαν και στάλθηκε στο θυγατρικό Ohio Valley Wrestling. Τον Ιούλιο του 2013, ο Κρίμσον αποδεσμεύτηκε απο το TNA.

Πρωταθλήματα
------------

* Ομαδικό Πρωτάθλημα TNA (1 φορά) - με τον Ματ Μόργκαν
* Αμερικάνικο Πρωτάθλημα Τηλεόρασης NWA (1 φορά)
* Νότιο Πρωτάθλημα ATL (1 φορά)

Πηγές
-----


1. ↑  Ανακτήθηκε στις 4  Μαρτίου 2021.
2. ↑  9569.
Αριστερά είναι το **πετιμέζι** και δεξιά το **μέλι**. Είναι δύο υλικά που μπορούν να αντικαταστήσουν την ζάχαρη σε διάφορα γλυκά και φαγητά, είναι εξίσου (αν όχι πιο) γλυκά, διατηρούνται για πολύ καιρό εκτός ψυγείου και δεν χρειάζονται συντηρητικά.
Το **πετιμέζι** είναι ένα παχύρρευστο σιρόπι με σκούρο χρώμα το οποίο παράγεται από το βράσιμο του μούστου. Είναι υποπροϊόν του σταφυλιού και χρησιμοποιείται κυρίως ως γλυκαντική ουσία για την παραγωγή γλυκόξινων πιάτων, για σάλτσες σαλατών, για σιρόπι γλυκών (π.χ. σε παγωτά, γιαούρτια, λουκουμάδες) και σε διάφορα ροφήματα αντί για ζάχαρη. Όπως χαρακτηριστικά λέγεται, πρόκειται για το σταφύλι σε συμπυκνωμένη μορφή, όπου σχεδόν ένα τσαμπί σταφύλι περιέχεται σε μία κουταλιά πετιμέζι.

Η λέξη "πετιμέζι" προέρχεται από την τουρκική λέξη **pekmez**, ενώ κατά το Βυζάντιο ονομαζόταν **έψημα**.

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **πετιμέζι**  |

Φαρμακευτική δράση
------------------

Το Πετιμέζι βοηθάει στην καταπολέμηση του πονόλαιμου και έχει αντιβιοτικές ιδιότητες. Είναι πλούσιο σε Βιταμίνη Β6, κάλιο, μαγνήσιο, μαγγάνιο και σίδηρο. Δεν χρειάζεται συντηρητικά, χρωστικές, ζάχαρη και διατηρείται για μεγάλο χρονικό διάστημα εκτός ψυγείου.

Χρήση σε διάφορα μέρη της Ελλάδας
---------------------------------

Την περίοδο της Βυζαντινής Αυτοκρατορίας, χρησιμοποιούσαν το πετιμέζι για την παρασκευή γλυκισμάτων, όπως τα παστέλια, τα καρυδάτα, την κυδωνόπαστα, τα λαλάγγια (τηγανίτες), τα κολλύρια (λουκουμάδες), οι πλακούντες (ζυμάρι με μέλι ή πετιμέζι). Στην Κρήτη ήταν το κύριο γλυκαντικό αντί της ζάχαρης. Στην Μικρά Ασία το χρησιμοποιούσαν για την παρασκευή γλυκών, όπως ο κόκκινος χαλβάς, τα κυδώνια, η κρέμα με φρέσκο γάλα και πετιμέζι.

Δείτε επίσης
------------

* Φαγητό
* Ελληνική Κουζίνα

Παραπομπές
----------

1. 1 2  «Πετιμέζι διατροφική αξία». *Διατροφή Σήμερα!* (στα Αγγλικά). 16 Σεπτεμβρίου 2014. Ανακτήθηκε στις 9 Απριλίου 2019.
2. ↑  «Η ζωή είναι γλυκιά και γερή με πετιμέζι.Το come back». *Iatropedia.gr*. 4 Σεπτεμβρίου 2013. Ανακτήθηκε στις 9 Απριλίου 2019.
3. ↑  «Αρχαίων και Βυζαντινών γεύσεις μέσα από διαφορετικές οπτικές (Β΄ μέρος)». *Αρχαιολογία Online*. 21 Ιουλίου 2014. Ανακτήθηκε στις 8 Απριλίου 2019.
Συντεταγμένες: 6°22′47″S 38°51′39″E﻿ / ﻿6.3797°S 38.8608°E﻿ / -6.3797; 38.8608

Ο **Ποταμός Ρούβου** (αγγλικά: *Ruvu River*, σουαχίλι: *Mto Ruvu*) πηγάζει από τα νότια των Ουλουγκούρου Ορέων και ρέει προς τα ανατολικά όπου εκβάλει στον Ινδικό Ωκεανό πλησίον του Μπαγκαμόγιο (*Bagamoyo*). Ο κύριος παραπόταμός του είναι ο Ποταμός Νγκερενγκέρε (*Ngerengere River*), ο οποίος ξεκινά από τα βόρεια Ουλουγκούρου και ρέει μέσω της πόλης Μορογκόρο (*Morogoro*) πριν ενωθεί με τον Ποταμό Ρούβου. Ο Ποταμός Ρούβου αποστραγγίζει μια λεκάνη απορροής 11.789 km² (4.551,76 mi²), η οποία περιλαμβάνει τμήματα των περιφερειών Μορογκόρο και Πουάνι. Η λεκάνη απορροής του μεν Ποταμού Ουάμι (*Wami River*) κείται βορείως και δυτικά, ενώ αυτή του Ποταμού Ρουφίτζι (*Rufiji River*) κείται νοτίως.

Χάρτης όπου διακρίνεται ο Ποταμός Ρούβου (*Ruvu River*).
Η ροή του κάτω τμήματος και οι εκβολές του ποταμού Ρούβου, με την πόλη του Μπαγκαμόγιο (*Bagamoyo*) στα δεξιά.
Ο Ποταμός Ρούβου (*Ruvu River*) αποτελεί σημαντική πηγή νερού για τα νοικοκυριά, τις αρδευόμενες εκμεταλλεύσεις και τις βιομηχανίες στις κοινότητες, κατά μήκος του ποταμού. Είναι επίσης η κύρια πηγή νερού για το Νταρ ες Σαλαάμ (*Dar es Salaam*), τη μεγαλύτερη πόλη της Τανζανίας, η οποία βρίσκεται στις ακτές ανατολικά της λεκάνης απορροής του Ρούβου. Ο ποταμός, παρουσιάζει αυξημένα επίπεδα ρύπανσης με την απελευθέρωση στο ποτάμι, των οικιακών και βιομηχανικών λυμάτων τα οποία δεν έχουν υποστεί επεξεργασία.

Δείτε επίσης
------------

* Διοικητικές υποδιαιρέσεις της Τανζανίας
* Περιφέρεια Μορογκόρο
* Περιφέρεια Πουάνι

Σημειώσεις
----------

1. ↑  Στα Σουαχίλι, η εναλλαγή μεταξύ των γραμμάτων «λ» και «ρ» είναι εντελώς φυσιολογική, καθότι το γράμμα «ρ» εισήχθη στα Σουαχίλι από τα Αραβικά. Στην καθομιλουμένη της ηπειρωτικής χώρας, υπάρχει μόνο το «λ» το οποίο ποικίλει σε ήχο μεταξύ του «λ» και του «ρ». Συνεπώς, οι Σουαχίλι της ενδοχώρας, τείνουν να χρησιμοποιούν το «λ» αντί του «ρ», ενώ πολλοί κάτοικοι των ακτών, μιμούμενοι τους Άραβες, χρησιμοποιούν το «ρ» εκεί που θα έπρεπε να χρησιμοποιήσουν το «λ».

Παραπομπές σημειώσεων

1. ↑  D. V. Perrott (1972). «Introduction». *Teach Yourself Books, Swahili*. New York: David McKay Company Inc. σελ. 3. ISBN 0-340-05823-4.

Παραπομπές
----------

1. ↑  Alphayo, Stephano M. and M. P. Sharma (2018). "Water Quality Assessment of Ruvu River in Tanzania Using NSFWQI". *Journal of Scientific Research & Reports*, 20(3): 1-9, 2018; Article no.JSRR.44324 ISSN: 2320-0227. Published 08 October 2018.
2. ↑  "Managing water for Dar es Salaam". *UN Habitat*. Accessed 30 September 2019.  Αρχειοθετήθηκε 2022-05-02 στο Wayback Machine.
3. ↑  Alphayo, Stephano M. and M. P. Sharma (2018). "Water Quality Assessment of Ruvu River in Tanzania Using NSFWQI". *Journal of Scientific Research & Reports*, 20(3): 1-9, 2018; Article no.JSRR.44324 ISSN: 2320-0227. Published 08 October 2018.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 315149867

 |

 |
Ο **Πρωθυπουργός της Αλγερίας** είναι ο αρχηγός κυβέρνησης της Αλγερίας. 

Διορίζεται από τον Πρόεδρο της Αλγερίας, μαζί με άλλους υπουργούς και μέλη της κυβέρνησης έπειτα από πρόταση του νέου Πρωθυπουργού. Η Εθνική Λαϊκή Συνέλευση πρέπει να εγκρίνει το νομοθετικό πρόγραμμα της νέας κυβέρνησης ή η Συνέλευση διαλύεται και ο πρωθυπουργός πρέπει να παραιτηθεί.

Η θητεία του πρωθυπουργού δεν έχει όριο με βάση το σύνταγμα. Ο μακροβιότερος πρωθυπουργός ήταν ο Μοχάμεντ Μπεν Αχμέντ Αμπντελγκανί, ο οποίος υπηρέτησε επί προεδρίας του Τσαντλί Μπεντζεντίντ από τις 8 Μαρτίου 1979 ως τις 22 Ιανουαρίου 1984. Από το 1963 ως το 1976 η θέση καταργήθηκε.

Σημερινός πρωθυπουργός από τις 11 Νοεμβρίου 2023 ο Ναντίρ Λαρμπαουί.

Πρωθυπουργοί της Αλγερίας, 1962–σήμερα
--------------------------------------

Κύριο λήμμα: Κατάλογος αρχηγών κυβέρνησης της Αλγερίας

Παραπομπές
----------
|  |
| --- |
|  |
| **Κοκέτ σε ιερογλυφικά** |

Η **Κοκέτ** (ή Κεκέτ) είναι θεά της αιγυπτιακής μυθολογίας σύζυγος ή πάρεδρος του θεού Κουκ στην Ογδοάδα της Ερμούπολης. Όπως και ο σύζυγός της, ενσαρκώνει το έρεβος, το αρχέγονο χάος. Είναι η θεά της νύχτας, ονομάζεται «εκείνη που φέρει την νύκτα» και ελέγχει εκείνη την ώρα που αντιστοιχεί στο λυκόφως. Αναπαρίσταται συνήθως ως θηλυκή μορφή με κεφαλή ερπετού. Ο Γουόλις Μπατζ την εντάσσει στις εννέα θεότητες που συνοδεύουν τον Άμμωνα Ρα όταν εμφανίζεται με ανθρώπινη μορφή.

Η Κοκέτ ακολουθεί τη μοίρα όλων των θεών της Ογδοάδας. Βασιλεύει μαζί με το σύζυγό της για ένα διάστημα, σύμφωνα με τον μύθο της Ερμούπολης, έως ότου ολοκληρωθεί η δημιουργία και ο χρυσός αιώνας της ανάλογης κοσμογονίας. Κατόπιν πεθαίνει και μεταβαίνει στον Κάτω Κόσμο. Ωστόσο είναι πάντα υπεύθυνη για τη μετάβαση στην νύκτα, όπως ο σύζυγός της είναι υπεύθυνος για τη μετάβαση στην ημέρα. Στα πλαίσια του μυθολογικού συγκρητισμού μπορεί να αναγνωρίσει κανείς στο ζεύγος Κουκ/Κοκέτ τις δύο όψεις της Αφροδίτης, τον Αυγερινό και τον Αποσπερίτη, της ελληνικής παράδοσης.

Παραπομπές - σημειώσεις
-----------------------

1. ↑  Budge Wallis E.A. 1969, 2.
2. ↑  Ions Veronica 1968, 19.

Βιβλιογραφία
------------

* Budge Wallis E.A. 1969, *The Gods of the Egyptians*, Vol. 2, Dover Publications, New York.
* Ions Veronica 1968, *Egyptian Mythology*, Newnes Books, London.

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Αιγυπτιακή μυθολογία |
| --- |
|  |
| Εννεάδα της Ηλιούπολης | 
* Ατούμ
* Σου
* Τεφνούτ
* Γκεμπ
* Νουτ
* Όσιρις
* Ίσις
* Σετ
* Νέφθυς
 |
|  |
| Ογδοάδα της Ερμούπολης | 
* Νουν / Νουνέτ
* Άμων / Αμουνέτ
* Κουκ / Κοκέτ
* Χε / Χεκέτ
 |
|  |
| Τριάδα της Ελεφαντίνης | 
* Κνουμ
* Σατέτ
* Ανουκέτ
 |
|  |
| Τριάδα των Θηβών | 
* Άμων
* Μουτ
* Χονσού
 |
|  |
| Τριάδα της Μέμφιδας | 
* Πτα
* Σεκχμέτ
* Νεφερτέμ
 |
|  |
| Άλλες Θεότητες | 
* Άθωρ
* Ακέρ
* Αμμούτ
* Απέπ
* Άπις
* Άνουβις
* Ατόν
* Βησά
* Θωθ
* Ιάχ
* Ιμχοτέπ
* Ίχυ
* Ιμσέτ
* Κεμπεχσενούφ
* Κεπερά
* Κετές
* Μά'ατ
* Μεσκνέτ
* Μιν
* Μάαχες
* Μοντού
* Μπαστέτ
* Μπατ
* Μερετσεγκέρ
* Ουατζέτ
* Νηίθ
* Νεκχεμπέτ
* Νεχεμπκαού
* Ντουαμουτέφ
* Όνουρις
* Ουπουαούτ
* Ρα
* Ρενενουτέτ
* Σελκέτ
* Σέραπις
* Σεσχάτ
* Σία
* Σεκέρ
* Σομπέκ
* Σοπντέτ
* Σοπντού
* Ταουρέτ
* Χαπί
* Χαπύ
* Χέκα
* Χου
* Ώρος
 |
|  |
| Κείμενα | 
* Κείμενα των Πυραμίδων
* Κείμενα των Σαρκοφάγων
* Αιγυπτιακή Βίβλος των Νεκρών
 |
|  |
| 
**Αρχαία αιγυπτιακή θρησκεία** |

 |
Η **Οικογένεια Σαρανταπήχου** ήταν σπουδαία και πλούσια βυζαντινή οικογένεια της Αθήνας, μέλη της ανέβηκαν σε πολλά αξιώματα με την Ειρήνη να γίνεται αυτοκράτειρα της Βυζαντινής Αυτοκρατορίας. Τον 9ο αιώνα μέλη της οικογένειας αναφέρονται ότι εγκαταστάθηκαν στην ορεινή Κορινθία, και θεωρούνται οικιστές και ονοματοδότες του χωριού Σαραντάπηχο Κορινθίας[1][2]. Ιδιοκτησία της οικογένειας πιθανολογείται ήταν ο ναός της Παναγίας Γοργοεπηκόου στην Αθήνα. 

Σημαντικά μέλη της οικογένειας ήταν οι :

* Ειρήνη, αυτοκράτειρα του Βυζαντίου.
* Κωνσταντίνος Σαραντάπηχος, διοικητής της Αθήνας.
* Θεοφύλακτος Σαραντάπηχος, σπαθάριος.
* Ρωμανός Σαραντάπηχος, ιδρυτής της μονής Προφήτου Ηλία Κούτου.

Παραπομπές
----------

1. ↑  ιστορία του Σαραντάπηχου
2. ↑  *Ιστορία και Λαογραφία της Ζάχολης* του Ιερέως Νικόλαου Γ. Παπανδρεάδη

Πηγές
-----

* Καθημερινή, "7 Ημέρες", 24 Δεκεμβρίου 1995, Η Αθήνα στην Μεσοβυζαντινή περίοδο.
* σωζόμενα μνημεία της Βυζαντινής Αθήνας
Η **εμετοφιλία** είναι μία παραφιλία κατά την οποία κάποιος μπορεί να διεγερθεί σεξουαλικά, βλέποντας κάποιον να κάνει εμετό ή, ακόμα, να κάνει κι ο ίδιος. Σε πολλές περιπτώσεις, τα άτομα που διεγείρονται σεξουαλικά, από την παραπάνω παραφιλία, αρέσκονται στο να βλέπουν τους συντρόφους τους να κάνουν εμετό, κατά τη διάρκεια της πεολειχίας (συγκεκριμένα: deep-throating). Γενικότερα για την επίτευξη αυτής της παραφιλίας, χρησιμοποιούνται αντικείμενα, δάχτυλα ή και πέη, γενικότερα ό,τι μπορεί να ερεθίσει τα αντανακλάστικά του διαφράγματος.

Η παραπάνω πρακτική έχει γίνει αρκετά γνωστή στη διαδικτυακή πορνογραφία, όπου συνήθως αποσκοπεί στον εξευτελισμό ή την υποβάθμιση, τα οποία με τη σειρά τους, μπορούν να προκαλέσουν σεξουαλική διέγερση. Κάποιοι άνθρωποι που διεγείρονται από την παραπάνω παραφιλία τους αρέσει να κάνουν άλλοι εμετό επάνω τους ή οι ίδιοι να κάνουν εμετό στους συντρόφους τους. Αυτό είναι γνωστό και ως Ρωμαϊκό ντουζ, εμπνευσμένο από τα ρωμαϊκά vomitorium, που λανθασμένα στα αγγλικά έχει λάβει άλλη σημασία (λόγω του *vomit*orium και αυτά που υποτίθεται έκαναν εκεί οι Ρωμαίοι). Ενώ κάποιοι άλλοι αρέσκονται και στους δύο ρόλους.

Η παραπάνω παραφιλία, δεν πρέπει σε καμία περίπτωση να συγχέεται με τη βουλιμία, αν και η εκκούσια και οικειοθελή πρόκληση του εμετού, συνδέει τις δύο αυτές παραπάνω ξεχωριστές περιπτώσεις.

Παραπομπές
----------

1. ↑  Aggrawal, Anil (2009). *Forensic and Medico-legal Aspects of Sexual Crimes and Unususal Sexual Practices*. Boca Raton: CRC Press. σελ. 373. ISBN 978-1-4200-4308-2.
2. ↑  Radin, Alice P. (8 Ιανουαρίου 2003). «Fictitious facts: The case of the vomitorium». *APAClassics.org*. American Philological Association. Αρχειοθετήθηκε από το πρωτότυπο στις 20 Μαρτίου 2003.

Βιβλιογραφία
------------

* Robert J. Stoller, "Erotic Vomiting", *Archives of Sexual Behavior* 11: 361-365 (1982).

Εξωτερικοί σύνδεσμοι
--------------------

* Emetophilia: Roman showers 101 Αρχειοθετήθηκε 2021-04-18 στο Wayback Machine.

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Παραφιλίες |
| --- |
|  |
| 
Λίστα παραφιλιών |
|  |
| 
* Αβασιοφιλία
* Αγαλματοφιλία
* Ακαροφιλία
* Βιαστοφιλία
* Εμετοφιλία
* Επιδειξιομανία
* Ζωοφιλία
* Ηδονοβλεψία
* Κοπροφιλία
* Λουτρινοφιλία
* Νεκροφιλία
* Παιδοφιλία
* Ποδολαγνεία
* Tamakeri
* Ουρολαγνεία
* Ουροφαγία
 |
|  |
| 

| Δείτε επίσης |
| --- |
|  |
| 
* Σεξολογία
 |

 |

 |
Οι **Λευκόσυροι** ή **Λευκοί Σύριοι** ήταν αρχαίος λαός που κατοικούσε στην Κλασική αρχαιότητα στην κεντρική Ανατολή. Το όνομα Λευκόσυροι έδωσαν κλασσικοί Έλληνες συγγραφείς για κατοίκους που ζούσαν σε περιοχές όπως η Καππαδοκία, ο Πόντος, η Κιλικία και μέρη στην Μικρά Ασία. Ο ιστορικός Στράβων τους καταγράφει στα Γεωγραφικά. Στην Ελληνιστική περίοδο εξελληνίστηκαν πλήρως, το όνομα τους μεταφράζεται ως *"Λευκοί Σύριοι"*. Την εποχή που ξέσπασαν οι Μιθριδατικοί πόλεμοι οι Λευκόσυροι υπηρέτησαν ως Μισθοφόροι στον Ποντιακό στρατό απέναντι σε Ρωμαϊκούς στρατούς υπό την ηγεσία στρατηγών όπως ο Λεύκιος Κορνήλιος Σύλλας και ο Πομπήιος.

Παραπομπές
----------

1. ↑  Roller 2014, σσ. 521-522, 524, 529-531, 689

Πηγές
-----

* Roller, Duane W. ed. (2014). The Geography of Strabo: An English Translation, with Introduction and Notes. Cambridge: Cambridge University Press.
* Dan, Anca (2012). "Les Leukosyriens: Quelques notes d'ethnographie sinopéenne". Sinope: The Results of Fifteen Years of Research. Leiden-Boston: Brill.
**Εμπορικό επιμελητήριο** είναι μια μορφή επιχειρηματικού δικτύου, για παράδειγμα, μια τοπική οργάνωση επιχειρήσεων με στόχο την προώθηση των συμφερόντων των επιχειρήσεων. Αποτελεί εθελοντική ένωση επιχειρήσεων που ανήκουν σε διαφορετικά επαγγέλματα και βιομηχανίες. Χρησιμεύουν ως εκπρόσωποι μιας επιχειρηματικής κοινότητας. Τα μέλη έχουν τη δυνατότητα να εκλέγουν διοικητικό συμβούλιο για να καθορίζουν πολιτική του επιμελητηρίου. Το διοικητικό συμβούλιο αναδεικνύει στη συνέχεια έναν Πρόεδρο, Διευθύνοντα Σύμβουλο ή Εκτελεστικό Διευθυντή, καθώς και προσωπικό κατάλληλο για τη διαχείριση του οργανισμού. Το πρώτο εμπορικό επιμελητήριο ιδρύθηκε στη Μασσαλία το 1599.

Παραπομπές
----------

1. ↑  «1599 Création à Marseille de la première Chambre de Commerce». Αρχειοθετήθηκε από το πρωτότυπο στις 21 Νοεμβρίου 2011. Ανακτήθηκε στις 9 Ιουλίου 2021.
2. ↑  «Le port de Marseille, qui possède la plus ancienne Chambre de Commerce de France (fondée en 1599), acquiert une notoriété Mondiale». Ανακτήθηκε στις 9 Ιουλίου 2021.
3. ↑  «Marseille, la Chambre, la plus vieille de France, crée en 1559 par Henri IV». Αρχειοθετήθηκε από το πρωτότυπο στις 1 Απριλίου 2012. Ανακτήθηκε στις 18 Απριλίου 2011.
4. ↑  André-Pierre Nouvion, *Origine et histoire des juridictions consulaires et des Chambres de Commerce et d'Industrie Françaises*, 2002
Η **Ζωζώ Νταλμάς** (γενν. **Ζωή Σταυρίδη**, Κωνσταντινούπολη, Οθωμανική Αυτοκρατορία, 1900 ή 1905 - Αθήνα, 2 Αυγούστου 1988) ήταν κοσμοπολίτισσα Ελληνίδα ηθοποιός, χορεύτρια και καλλιτέχνις της Όπερας στο μεσοπόλεμο. Το πρόσωπό της χρησιμοποιήθηκε ως μοντέλο για να αποτυπώσει τη γυναικεία μορφή που εμφανίσθηκε το 1931 στο πακέτο της μάρκας των τσιγάρων ελληνικής προέλευσης, «Sante».

Η Νταλμάς μεγάλωσε στη Θεσσαλονίκη, όπου και σπούδασε στο καλλιτεχνικό Ωδείο Γρεκού, ενώ εν-συνεχεία ανέπτυξε την τέχνη της περαιτέρω, με σπουδές στο Μιλάνο. Αναδείχθηκε σε πρωταγωνίστρια της μουσικής σκηνής, με τουρνέ σε Αθήνα, Αίγυπτο και αλλού στο εξωτερικό, ενώ σύστησε και δικό της θίασο με παραστάσεις σε πολλά θέατρα όλης της Ελλάδας, που πραγματοποίησε κατά τις δεκαετίες του ’20 και του ‘30. Επίσης, εμφανίσθηκε σε κινηματογραφικές ταινίες σε Ελλάδα, Γαλλία και Τουρκία. Μία από τις ταινίες αυτές ήταν το *Δεσποινίς δικηγόρος* (1932), μια κινηματογραφική διασκευή του ομώνυμου θεατρικού του Θεόδωρου Συναδινού σε σκηνοθεσία Πέλου Κατσέλη.  Δύο χρόνια αργότερα, η Νταλμάς εμφανίστηκε σε πρωταγωνιστικό ρόλο στην ταινία *Στα κύματα του Βοσπόρου* (ή *Το μπαρμπεράκι*), που γυρίστηκε στην Κωνσταντινούπολη σε σενάριο του Τούρκου ποιητή Ναζίμ Χικμέτ και σκηνοθεσία Μουσούτ Βέη. 

Φημολογείται ότι συνήψε ερωτικό δεσμό με τον πρόεδρο της Τουρκικής Δημοκρατίας Κεμάλ Ατατούρκ, από το 1925 έως και τον θάνατό του, το 1938. Αναφέρεται ότι επί Κατοχής συνελήφθη από τους Γερμανούς και βασανίστηκε άγρια προκειμένου να ομολογήσει αντιστασιακές πράξεις και τους συντρόφους της σε αυτές, με αποτέλεσμα, καθώς ήταν έγκυος, να αποβάλει. Εγκατέλειψε οριστικά τα καλλιτεχνικά δρώμενα το 1957 και απεβίωσε στους Αμπελοκήπους, σε ηλικία 83 ετών, ενώ τα έξοδα για την κηδεία της κατέβαλε ένας παλαιός θαυμαστής της, ο χορευτής Δημήτρης Ιβάνωφ. Σε συνέντευξή της στο δημοσιογράφο Δημήτρη Λυμπερόπουλο είχε δηλώσει πως θα ήθελε να τη θυμούνται όλοι ως συνεπή Ελληνίδα και μία όμορφη και λαμπερή πρωταγωνίστρια του θεάτρου. Η ζωή της περιγράφεται στο βιβλίο *Εγώ, η Ζωζώ Νταλμάς*, που συνέγραψε ο ηθοποιός και φίλος της, Βασίλης Κολοβός.

Παραπομπές
----------

1. 1 2  politis.com.cy/buzzlife/zozo-ntalmas-o-erotas-me-ton-kemal-atatoyrk-poy-archise-apo-ena-chartonomisma/.
2. ↑  «Η θρυλική ντίβα των τσιγάρων «Sante» Ανακτήθηκε στις 24/11/2020
3. ↑  «Ζωζώ Νταλμάς: Ο έρωτας με τον Κεμάλ Ατατούρκ, που άρχισε από ένα χαρτονόμισμα» Ανακτήθηκε στις 24/11/2020
4. ↑  «Ζωζώ Νταλμάς: Η ξανθιά ελληνίδα ερωμένη του Κεμάλ Ατατούρκ» Ανακτήθηκε στις 24/11/2020
5. 1 2  Αργύρης, Τσιάπος. *Οι πρώτες ταινίες του ελληνικού κινηματογράφου*. Σέρρες: Α. Τσιάπος. σελ. 329–344. ISBN 978-960-93-7608-2.
6. ↑  Δημήτρης Μπιτολάς: «Ζωζώ Νταλμά: Η θυελλώδης ζωή, τα βασανιστήρια και ο απαγορευμένος έρωτας της γυναίκας που κοσμούσε τα ελληνικά τσιγάρα Sante» Ανακτήθηκε στις 24/11/2020
Ο **Βουκ Γέρεμιτς** (*σερβικά : Вук Јеремић*) (Βελιγράδι, 3 Ιουλίου 1975) είναι Σέρβος πολιτικός και διπλωμάτης. Ο πρώην πρόεδρος της Γενικής Συνέλευσης των Ηνωμένων Εθνών και πρώην υπουργός Εξωτερικών στην κυβέρνηση του Μίρκο Τσβέτκοβιτς.

Βιογραφία
---------

Είναι γιος του Μιχαήλο και της Σένα και προγονός του ήταν αγωνιστής της Σερβικής επανάστασης και από τους ηγέτες της Κράινας Μουράτ Αγάς Πόζντερατς. Αποφοίτησε από το πρώτο γυμνάσιο του Βελιγραδίου όπου δίδασκε ψυχολογία ο Μπόρις Τάντιτς. Αποφοίτησε από την σχολή θεωρητικής και πειραματικής φυσικής του πανεπιστημίου του Κέμπριτζ το 1998. Έκανε μεταπτυχιακές σπουδές στον τομέα της δημόσιας διοίκησης και της διεθνούς ανάπτυξης, Μάστερ στη δημόσια διοίκηση στη διεθνή ανάπτυξη, απέκτησε το 2003 στο Χάβαρντ των ΗΠΑ.

Είναι παντρεμένος με την Νατάσα Γέρεμιτς μία πολύ γνωστός δημοσιογράφος και τηλεοπτική παρουσιάστρια. Από το 2011 είναι πρόεδρος της ομοσπονδίας τένις της Σερβίας .

Πολιτική σταδιοδρομία
---------------------

Εισήλθε στην πολιτική ως μέλος του Δημοκρατικού κόμματος. Το 2004 όταν ο Μπόρις Τάντιτς έγινε πρόεδρος της Σερβίας, ο Γέρεμιτς έγινε σύμβουλος του στην εξωτερική πολιτική.

Υπουργός εξωτερικών της Δημοκρατίας της Σερβίας εξελέγη στις 15 Μαΐου 2007 παράμενοντας στην θέση έως τις 7 Ιούλιος 2008 παρόλο που άλλαξαν 2 ακόμα κυβερνήσεις , του Σλάβιτσα Ντιούκιτς Ντεγιάνοβιτς και του Μίρκο Τσβέτκοβιτς.

Στις 8 Ιούνιος 2012 εξελέγη πρόεδρος της Γενικής Συνέλευσης του ΟΗΕ. Από ένα σύνολο 190 ψηφίσαντον ο Γέρεμιτς πήρε 99 ψήφους και ο αντίπαλός του Λιθουανός Νταλιούγιους Τσεκουόλις πήρε 85 ψήφους. Ανέλαβε καθήκοντα στις 18 Σεπτέμβριος 2012.

Στις 14 Φεβρουάριο του 2013 η εκτελεστική επιτροπή του Δημοκρατικού κόμματος αποφάνθηκε ότι ο Γέρεμιτς παραβίασε την κομματική πειθαρχία και το καταστατικό της κεντρικής επιτροπής του κόμματος και έπρεπε να επιστρέψει την υπουργική του θέση στο κόμμα. Ο Γέρεμιτς κατέθεσε ενώπιον του συνταγματικού δικαστηρίου και έφυγε από το Δημοκρατικό κόμμα.

Παραπομπές
----------

1. ↑  (Γερμανικά) *Munzinger Personen*. 00000026797. Ανακτήθηκε στις 9  Οκτωβρίου 2017.
2. ↑  Медаља прадеди и прабаби Јеремића (Б92, 11. новембар 2012)
3. ↑  I Vuk Jeremić isključen iz DS-a
4. ↑  "Odluka DS o mandatima krši Ustav"
5. ↑  USS nenadležan za mandat Jeremića

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βουκ Γέρεμιτς** |

* Биографија на сајту Кокалис програма Харвардског универзитета
* Интервју из Курира из 2004. године
* Радио-телевизија Републике Српске: Вук Јеремић, председник Генералне скупштине УН, 8. 6. 2012.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 6775147425865845040003

 |

 |
Στα μαθηματικά, το **θεώρημα του Φρέιμαν** (Freiman) είναι ένα αποτέλεσμα Συνδυαστικής στη Θεωρία των Αριθμών. Κατά μία έννοια συμμετέχει με ποσοστό στην κατά προσέγγιση δομή των συνόλων των ακεραίων, που, λαμβάνοντας δύο την κάθε φορά, περιέχουν υψηλό ποσοστό των εσωτερικών αθροισμάτων τους.

Θεώρημα
-------

Η επίσημη δήλωση είναι:

Έστω *Α* ένα πεπερασμένο σύνολο ακεραίων τέτοιο ώστε το συνολικό-άθροισμα

{\displaystyle A+A\,}
να είναι μικρό, διότι ισχύει

{\displaystyle |A+A|<c|A|\,}
για κάποια σταθερά *c*. Υπάρχει μία *n*-διαστατική αριθμητική πρόοδος του μήκους

{\displaystyle c'|A|\,}
που περιέχει το *Α*, και τέτοια ώστε το *c*΄ και το *n* να εξαρτώνται μόνο από το *c*.

Μια απλή διδακτική περίπτωση είναι το ότι έχουμε πάντα

{\displaystyle |A+A|\,}  ≥  {\displaystyle 2|A|-1\,}
ισότητα με ακρίβεια όταν το *Α* είναι μια αριθμητική πρόοδος.

Το αποτέλεσμα αυτό οφείλεται στον Ρώσο μαθηματικό Γκριγκόρι Φρέιμαν (1964, 1966) Μεγάλο ενδιαφέρον σε αυτό, και εφαρμογές του, προήλθαν από μία νέα απόδειξη του Ούγγρου μαθηματικού *Imre Ζ. Ruzsa* το 1994.

Δείτε επίσης
------------

* Φάσμα Μάρκοφ

Παραπομπές
----------

1. ↑  Nathanson 1996, σελ. 251.
2. ↑  Nathanson 1996, σελ. 252.
3. ↑  Freiman 1964, σελ. 1366–1370.
4. ↑  Freiman 1966, σελ. 140.
5. ↑  Ruzsa 1994, σελ. 379–388.
6. ↑  Freiman 1999, σελ. 1–33.

Πηγές
-----

* (Αγγλικά) Freiman, Gregory Abelevich (1964). «Addition of finite sets». *Soviet Math. Dokl.* **5**: 1366–1370. Zbl 0163.29501.
* (Ρωσικά) Freiman, Gregory Abelevich (1966). *Foundations of a Structural Theory of Set Addition*. Καζάν: Kazan Gos. Ped. Inst. σελ. 140. Zbl 0203.35305.
* (Αγγλικά) Freiman, Gregory Abelevich (1999). «Structure theory of set addition». *Astérisque* **258**: 1–33. Zbl 0958.11008.
* (Αγγλικά) Nathanson, Melvyn B. (1996). *Additive Number Theory: Inverse Problems and Geometry of Sumsets*. Graduate Texts in Mathematics. **165**. Springer. ISBN 0-387-94655-1. Zbl 0859.11003.
* (Ουγγρικά) Ruzsa, Imre Z. (1994). «Generalized arithmetical progressions and sumsets». *Acta Mathematica Hungarica* **65** (4): 379–388. Zbl 0816.11008.


|  |  |
| --- | --- |
| 

|  |
| --- |
| * Πύλη:Μαθηματικά
 |

 |
Η **Τίνδη** (αρχαία ελληνικά: Τίνδη), επίσης γνωστή ως **Τίνδιο** (Τίνδιον), ήταν μια πόλη της Χαλκιδικής στην αρχαία Μακεδονία. Η πόλη είχε ενταχθεί στην Αθηναϊκή συμμαχία, δεδομένου ότι στο αθηναϊκό μητρώο για το έτος 434/3 π.Χ. η πόλη της Τίνδης είχε καταβάλει φόρο 3000 δραχμών από κοινού με τις πόλεις Κίθα, Γίγονος, Σμίλα και Λισαία.

Η τοποθεσία της Τίνδης είναι άγνωστη, αλλά μάλλον βρίσκεται εντός των ορίων της Βοττιαίας.

Παραπομπές
----------

1. ↑  (Αρχαία Ελληνικά) Στέφανος ο Βυζάντιος. «*Εθνικά*». Εθνικά. ***s.v.***.
2. ↑  IG I³ 278, col. VI,30.
3. ↑  (Αγγλικά) Talbert, Richard, επιμ. (2000). *Barrington Atlas of the Greek and Roman World*. Princeton University Press. σελ. 51, καθώς και συνοδευτικές σημειώσεις καταλόγου.
4. ↑  Mogens Herman Hansen & Thomas Heine Nielsen (2004). «Thrace from Axios to Strymon». *An inventory of archaic and classical poleis*. New York: Oxford University Press. σελίδες 846-847. ISBN 0-19-814099-1.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 44149106352568492800

 |

 |
Το Νεοχώρι, στις ακτές του Βοσπόρου.
Το **Νεοχώρι**, γνωστό και ως **Νεοχώριο(ν)**, **Νιχώρι** ή **Νηχώρι** (τουρκικά: Yeniköy **Γενίκιοϊ**) είναι γειτονιά της Κωνσταντινούπολης. Βρίσκεται στις ευρωπαϊκές ακτές του στενού του Βοσπόρου, ανάμεσα στις γειτονιές Στενή και Θεραπειά.

Το Νεοχώρι μέχρι τα Σεπτεμβριανά το 1955 ήταν γειτονιά με σημαντικό ελληνικό πληθυσμό καθώς και αρμενικές και εβραϊκές κοινότητες. Η αρμενική εκκλησία Σουρπ Ασντβαντζαντζίν και η Συναγωγή του Νεοχωρίου σώζονται μέχρι σήμερα.

Η κατοίκηση στην περιοχή ξεκίνησε τον 16ο αιώνα και κατέστη φημισμένος τόπος διαμονής τον 19ο αιώνα.

Εκκλησίες
---------

Στη γειτονιά υπάρχουν πολλές χριστιανικές εκκλησίες. Η ορθόδοξη εκκλησία της Παναγίας Κουμαριώτισσας χτίστηκε το 1837 κατόπιν αιτήματος του προσωπικού ιατρού του Σουλτάνου Μαχμούτ Β΄, Στεφάνου Καραθεοδωρή. Οι ταφόπλακες του ίδιου και του υιού του, Αλεξάνδρου Καραθεοδωρή Πασά, βρίσκονται δίπλα στο ξύλινο καμπαναριό δυτικά της εκκλησίας.

Αξιόλογοι άνθρωποι
------------------

Εδώ γεννήθηκε ο Πέτρος Βυζάντιος, ο οποίος υπηρέτησε το Οικουμενικό Πατριαρχείο Κωνσταντινουπόλεως ως δομέστικος, λαμπαδάριος και πρωτοψάλτης.

Ο Κωνσταντίνος Καβάφης έζησε εδώ μαζί με τους γονείς του το 1882–1885 ως έφηβος. Η προτομή του βρίσκεται στην αυλή της εκκλησίας της Παναγίας. Στο ποίημά του «Το Nιχώρι» (του 1885) εξυμνεί τον τόπο.

Παραπομπές
----------

1. ↑  Yeniköy Panayia Kilisesi 180 yaşında *Agos*, 12 May 2017.
2. ↑  Το Nιχώρι

Εξωτερικοί σύνδεσμοι
--------------------

* Πολυμέσα σχετικά με το θέμα  Yeniköy, Sarıyer στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 129162197
* LCCN: n94092503

 |

 |
Ο χημικός τύπος της βανιλίνης
Η **βανιλίνη** είναι φαινολική αλδεΰδη που χρησιμοποιείται ως αρωματικό στην ζαχαροπλαστική σε αντικατάσταση της φυσικής βανίλιας, καθόσον λόγω της βιομηχανοποιημένης παραγωγής της, έχει εξαιρετικά χαμηλότερη τιμή από την φυσική βανίλια. Υπάρχει η φυσική βανιλίνη, που προέρχεται από το εκχύλισμα της βανίλιας αλλά και η χημική που συντίθεται στο εργαστήριο. Η χημική είναι αυτή που διατίθεται στην αγορά λόγω της ευκολίας παραγωγής της. Έχει χημικό τύπο C8H8O3. 

Οργανοληπτικά ωστόσο διαφοροποιείται από την φυσική βανίλια, αφού η φυσική περιέχει και άλλες αρωματικές ενώσεις.

Παρόλο που η ακριβής διαδρομή της βιοσύνθεσης της βανιλίνης στο είδος *Vanilla planifolia* (Βανίλια η πλατύφυλλος) δεν είναι πλήρως γνωστή, είναι ευρέως αποδεκτό ότι το βιοσυνθετικό μονοπάτι της βανιλίνης ανήκει στο ευρύτερο μεταβολικό μονοπάτι των φαινυλοπροπανοειδών.

Είναι διαθέσιμη υπό μορφή λευκής κρυσταλλικής σκόνης σε φιαλίδια μιας δόσης.

Παραπομπές
----------

1. ↑  Dixon, R. A. (2014). «Vanillin Biosynthesis – Not as simple as it seems?». *Handbook of Vanilla Science and Technology*: 292. .

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4572822-7

 |

 |
Η **Μισέλ Λέιγκ ΜακΚουλ** (*Michelle Leigh McCool*, 25 Ιανουαρίου 1980) είναι Αμερικανίδα επαγγελματίας παλαίστρια, περισσότερο γνωστή για τον χρόνο της στο WWE.

Καριέρα
-------

### Τα πρώτα βήματα

Η ενασχόλησή της με το κατς, ξεκίνησε το 2004, όταν συμμετείχε στους διαγωνισμούς του WWE για την εύρεση νέων γυναικών παλαιστών. Αν και δεν κέρδισε τον διαγωνισμό, υπέγραψε συμβόλαιο και στάλθηκε στα τμήματα υποδομής της εταιρείας. Ταυτόχρονα, συμμετείχε και σε διάφορες κόντρες στο SmackDown, όπου έμεινε έως το τέλος Ιουνίου 2005 όταν επέστρεψε μόνιμα στις θυγατρικές του WWE.

### Κύριο ρόστερ

Έναν χρόνο μετά, τον Ιούνιο του 2006, κάνει εκ νέου ντεμπούτο στο SmackDown, παριστάνοντας μια σέξι-δασκάλα (πριν το κατς ήταν όντως δασκάλα). Πέρασε από πολλά σενάρια και διάφορες κόντρες με γυναίκες παλαιστές. Στις 28 Νοεμβρίου του ίδιου έτους τραυματίστηκε σοβαρά με πρόβλημα στο νεφρό, σπασμένο άκρο στο στέρνο και μια άλλη ανωμαλία. Μετά από τρεις - τέσσερις μήνες επέστρεψε υγιείς και ξεκίνησε νέες κόντρες. Στις 20 Ιουλίου του 2008, έγινε για πρώτη φορά Πρωταθλήτρια Γυναικών και κράτησε τον τίτλο ως τα τέλη της χρονιάς. 

### Συμμαχία με Λέιλα

Μετά από αρκετές μικρές κόντρες που είχε, τον Οκτώβριο του 2009, συμμάχησε με την Λέιλα και η ομάδα τους ονομάστηκε **Λέι-Κουλ** συνδυασμός από τα ονόματά τους. Για μια περίοδο είχαν μάνατζερ την Βίκι Γκερέρο, ενώ κατέκτησαν τον Γυναικείο τίτλο συνολικά 3 φορές και τον κατείχαν μαζί, ενώ τον ενοποίησαν με το Αυθεντικό Πρωτάθλημα Γυναικών. Από τον Απρίλιο του 2011 δημιουργήθηκε ένταση ανάμεσά τους και οδηγήθηκε σε μεταξύ τους αγώνα, όπου η ΜακΚουλ ηττήθηκε και ανακοίνωσε πως αποχωρεί από το WWE. 

Στην προσωπική της ζωή, η Μισέλ ΜακΚουλ από το 2001 έως το 2006 είχε σχέση με τον Τζίμι Αλεξάντερ. Aπό το 2007 έχει σχέση με τον Μαρκ Καλαγουέι γνωστό και ως Αντερτέικερ με τον οποίο παντρεύτηκαν στις 26 Ιουνίου του 2010. 

Τον Αύγουστο του 2012 ήρθε στον κόσμο το πρώτο της παιδί με τον Μάρκ Καλαγουέι (4ο δικό του) .

Παραπομπές
----------

1. ↑  (Αγγλικά) *Internet Movie Database*. nm1676621. Ανακτήθηκε στις 11  Ιανουαρίου 2016.
2. ↑  Ανακτήθηκε στις 4  Μαρτίου 2021.
3. ↑  1836.

Πηγές
-----

* Προφίλ στο WWE.com
* Προφίλ στο IMDb.com

Εξωτερικοί σύνδεσμοι
--------------------

* Πολυμέσα σχετικά με το θέμα  Michelle McCool στο Wikimedia Commons
Το **Διαμάντια στο Γυμνό σου Σώμα** είναι ταινία της G. D. Films του 1972 σε σκηνοθεσία Όμηρου Ευστρατιάδη. Έλαβε μέρος στο Φεστιβάλ Κινηματογράφου Θεσσαλονίκης.

Πλοκή
-----

Η Μπέλλα, ιδιοκτήτρια ξενοδοχείου στο λιμάνι και ο Σίμος, λιμενεργάτης εραστής της σκότωσαν με το αυτοκίνητο τον Γαρμπή, για να του αρπάξουν τη λεία. Πρόκειται για μια μεγάλη συλλογή πανάκριβων διαμαντιών. Τις επόμενες μέρες καταφθάνουν τα άλλα δύο μέλη της συμμορίας και φίλοι του Γαρμπή από τη Γερμανία αναζητώντας τον θησαυρό. Η Μπέλλα που φλερτάρει τον Σορόκο, κατορθώνει να τον στρέψει εναντίον του Γκρέκο. Ο Γκρέκο πιάνει τον Σορόκο να ψάχνει για τον θησαυρό και πάνω στη σύγχυση ο Σορόκος θα σκοτώσει τον Γκρέκο, για να σκοτωθεί και αυτός λίγο αργότερα από τον Σίμο. Τώρα πλέον η Μπέλλα και ο Σίμος μπορούν να ξεφύγουν μαζί μα τα διαμάντια. Όμως μια καταγγελία την τελευταία στιγμή θα φέρει την αστυνομία, η οποία μετά από άγριο κυνηγητό και αιματηρή καταδίωξη θα σκοτώσει τους δύο φυγάδες.

Η μουσική είναι του Ανδρέα Πρεζά και τραγουδάει η Ελένη Ροδά που εμφανίζεται ως τραγουδίστρια, ενώ ο Στάθης Ψάλτης υποδύεται σε έναν μικρό ρόλο τον κλεπταποδόχο κοσμηματοπώλη.

Διανομή
-------

* Ελένη Ανουσάκη ως Μπέλλα
* Κώστας Καραγιώργης ως Σορόκος
* Χρήστος Νομικός ως Σίμος
* Ρίτα Μπενσουσάν ως Πέρσα
* Λευτέρης Γυφτόπουλος ως Α' επιθεωρητής
* Ανδρέας Μπάρκουλης ως Γραικός
* Δημήτρης Μπλούκος ως Γαρμπής
* Στάθης Ψάλτης ως κοσμηματοπώλης
* Μίρκα Δανέζη ως κορίτσι
* Βασίλης Κολοβός ως αστυνομικός
* Κώστας Ρήγας ως Β' επιθεωρητής
* Βίκυ Κωνσταντινίδου ως υπηρέτρια

Εξωτερικοί σύνδεσμοι
--------------------

* *Διαμάντια στο γυμνό σου σώμα* στο πρώην *Cine.gr* (αρχειοθετημένο στο Wayback Machine)

|  |  |
| --- | --- |
| 

|  |
| --- |
| * Πύλη:Κινηματογράφος
 |

 |



1. ↑  «Διαμάντια στο γυμνό σου σώμα - retroDB». *www.retrodb.gr*. Ανακτήθηκε στις 29 Οκτωβρίου 2023.
Συντεταγμένες: 41°41′59″N 26°14′24″E﻿ / ﻿41.69972°N 26.24000°E﻿ / 41.69972; 26.24000

Η **Πτελέα** είναι χωριό της Περιφερειακής Ενότητας Έβρου στη Θράκη.

Γεωγραφία - Ιστορία
-------------------

Η Πτελέα βρίσκεται στον βόρειο Έβρο και τα σύνορα της Ελλάδας με τη Βουλγαρία, σε απόσταση περίπου 27 χλμ. ΒΔ. από την Ορεστιάδα. Ανήκε από το 1997 στον Δήμο Τριγώνου με το Πρόγραμμα Καποδίστριας ενώ σύμφωνα με το νεότερο πρόγραμμα Καλλικράτης ανήκει στο δήμο Ορεστιάδας.

Το χωριό αναφέρεται σε βακουφικά έγγραφα της εποχής του Μωάμεθ του Πορθητή (μέσα 15ου αιώνα) ενώ έχουν βρεθεί και ταφόπλακες με χρονολογία 1865-1867. Οι σημερινοί κάτοικοί του κατάγονται από πρόσφυγες που ήρθαν τη δεκαετία του 1920 από το Ουρούμκιοϊ και το Κοζούλτζικαϊ της Ανατολικής Ρωμυλίας. Μέχρι το 1912 κατοικούνταν κυρίως από Τούρκους και Βούλγαρους. Το 1913 οι Βούλγαροι έφυγαν, επέστρεψαν το 1915 και ξαναέφυγαν το 1920. Έως την περίοδο του Εμφυλίου ζούσαν Μουσουλμάνοι. Η παλιά ονομασία του χωριού ήταν Καραγατσούδι και ως το 1949 ονομαζόταν επισήμως Φτελιά.

Ο αρχικός πληθυσμός του χωριού ήταν περίπου 1.000 κάτοικοι. Κατά την απογραφή του 2011 διέμεναν 344 κάτοικοι, από 441 το 2011. ενώ κατά την απογραφή του 2001 διέμεναν 477. Μέχρι το 1951 το χωριό ονομαζόταν *Φτελιά*, ενώ παλαιότερα *Καραγάτς* και *Καρα(γα)τσούδι*, λόγω των πολλών δέντρων της περιοχής (η αντίστοιχη ονομασία στα τουρκικά). Οι κάτοικοι αποκαλούν το χωριό τους και Ελ-Καράκας. 

Το παλιό δημοτικό σχολείο του χωριού έχει μετατραπεί σε Λαογραφικό Μουσείο.

Το χωριό γιορτάζει ανήμερα του Αγίου Αθανασίου.

Πηγές
-----

* Ιστορία και φωτογραφίες του χωριού
* Πτελέα

Παραπομπές
----------

1. ↑  *Εγκυκλοπαίδεια Πάπυρος Λαρούς Μπριτάννικα*. **15**. Εκδοτικός Οργανισμός Πάπυρος. 1996. σελ. 404.
2. 1 2  «ΕΕΤΑΑ-Διοικητικές Μεταβολές των Οικισμών». *www.eetaa.gr*. Ανακτήθηκε στις 11 Ιουνίου 2022.
3. ↑  *Ποικίλα λαογραφικά εκ των χωρίων Ορεστιάδος Συλλογή δημοδιδασκάλων 1958-1959*. Αθήνα: Κέντρο Ερεύνης της Ελληνικής Λαογραφίας - Ακαδημία Αθηνών. 2020. σελ. 173 του pdf. ISBN 978-960-404-371-2.
4. ↑  «ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10490 (σελ. 16 του pdf)
5. ↑  «Λαογραφικό Μουσείο Πτελέας | Ανατολική Μακεδονία - Θράκη». *www.emtgreece.com*. Ανακτήθηκε στις 11 Ιουνίου 2022.

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Ορεστιάδας |
| --- |
|  |
| Δημοτική ενότητα Βύσσας | 
* Καβύλη
* Καστανιές
* Νέα Βύσσα
* Ρίζια
* Στέρνα
 |
|  |
| Δημοτική ενότητα Κυπρίνου | 
* Αμμόβουνο
* Γαλήνη\*
* Ζώνη
* Μικρά Δοξιπάρα
* Κέραμος
* Κυπρίνος
* Φυλάκιο
* Χελιδώνα
 |
|  |
| Δημοτική ενότητα Ορεστιάδος | 
* Αμπελάκια
* Βάλτος
* Θούριο
* Λεπτή
* Μεγάλη Δοξιπάρα
* Νέος Πύργος
* Νέο Χειμώνιο
* Νεοχώρι
* Ορεστιάδα
* Παλαιά Σαγήνη
* Παταγή
* Σάκκος
* Χανδράς
 |
|  |
| Δημοτική ενότητα Τριγώνου | 
* Άρζος
* Δίκαια
* Δίλοφος
* Ελαία
* Θεραπειό
* Καναδάς
* Κόμαρα
* Κριός
* Μαράσια
* Μηλέα
* Ορμένιο
* Πάλλη
* Πεντάλοφος
* Πετρωτά
* Πλάτη
* Πτελέα
* Σπήλαιο
 |
|  |
| 
* Έδρα: Ορεστιάδα
* \*(Οικισμοί με μη μόνιμο πληθυσμό)
 |

 |
Συντεταγμένες: 40°16′51.73″N 24°15′09.57″E﻿ / ﻿40.2810361°N 24.2526583°E﻿ / 40.2810361; 24.2526583

Η **Ιερά Παντοκρατορινή Κοινοβιακή Σκήτη Του Προφήτου Ηλίου** βρίσκεται μισή ώρα από τη Μονή Παντοκράτορος στην οποία ανήκει, σε αμφιθετρική και επικλινή τοποθεσία.

Αρχικά στη θέση της σκήτης ήταν Κελί το οποίο παραχωρήθηκε το 1757, στον Ουκρανό πνευματικό μοναχό Παΐσιο Βελισκόφσκυ. Η προσέλκυση Ελλήνων, Ουκρανών και Μολδαβών μοναχών επέφερε την κτιριολογική επέκταση του Κελιού και την μετατροπή του σε Σκήτη που λειτούργησε για πρώτη φορά κοινοβιακά.

Στη Σκήτη του Προφήτη Ηλία λειτούργησε συστηματική μετάφραση Πατερικών κειμένων στη ρωσική γλώσσα. Αναγνωρίστηκε σαν κοινοβιακή Σκήτη το έτος 1839. Στις αρχές του 20ου αιώνα αριθμούσε τριακόσιους μοναχούς, ρώσους κυρίως, οι οποίοι και προσπάθησαν να αναλάβουν και τη Μονή Παντοκράτορος, στα πλαίσια του εκρωσισμού του Αγίου Όρους. Όμως λόγω της Οκτωβριανής Επανάστασης ερήμωσε.Στις 22/05/1992 αναβίωσε από συνοδεία Ελλήνων μοναχών υπό τον Δικαίο Αρχιμανδρίτη Γέροντα Ιωακείμ Καραχρήστο 

Το Κυριακό της Σκήτης Προφήτη Ηλία θεμελιώθηκε το 1900 από το Ρώσο ναύαρχο Βιβίλωφ και αποτελεί ένα ιδιαίτερα μεγάλο και επιβλητικό ναό. Στο Κυριακό φυλάσσεται η θαυματουργός εικόνα της Παναγίας Δακρυρροούσας.

Η Σκήτη σήμερα (Αύγουστος 2020) έχει 9 μοναχούς.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 155309998

 |

 |
Συντεταγμένες: 40°14′20.80″N 24°16′30.95″E﻿ / ﻿40.2391111°N 24.2752639°E﻿ / 40.2391111; 24.2752639

Στη Μονή Ιβήρων ανήκει η **Σκήτη Τιμίου Προδρόμου**, που απλώνεται σε πλαγιά δυτικά της μονής και σε απόσταση μισής ώρας από αυτήν μέσα από δασικό δρόμο. Έχει μορφή οικισμού με καλύβες και Κυριακό και είναι ιδιόρρυθμη. Δεν είναι εξακριβωμένη η χρονολογία της συγκρότησης του οικισμού σε σκήτη. Σαν οικισμός ήταν ανεπτυγμένος τουλάχιστον από την πρώτη δεκαετία του 16ου αιώνα.

Το Κυριακό της Σκήτης Τιμίου Προδρόμου ανεγέρθηκε το 1779 και τοιχογραφήθηκε το 1799. Περιλαμβάνει ξενώνα και τράπεζα. Οι Καλύβες της Σκήτης Τιμίου Προδρόμου είναι συνολικά οκτώ αλλά οι περισσότερες είναι σήμερα ακατοίκητες. Σε καλύβες της Σκήτης έζησαν τρεις όσιοι που μαρτύρησαν στη Αδριανούπολη το 1519 και άλλοι τέσσερις που μαρτύρησαν στην Κωνσταντινούπολη στις αρχές του 19ου αιώνα. Σε καλύβα της Σκήτης κατοικούν έξι μοναχοί. Ασχολούνται με την κατασκευή μοσχοθυμιάματος. Σε Καλύβα της Σκήτης, που σήμερα είναι ερειπωμένη κατοίκησε για ένα χρονικό διάστημα ο μακαριστός Γέρων Παΐσιος.

{[χριστιανισμός-επέκταση}}
Ο **Έντουαρντ Σμιθ «Έκι» Φατού** (αγγλικά: *Edward Smith "Eddie/Eki" Fatu*, 28 Μαρτίου 1973 - 4 Δεκεμβρίου 2009) ήταν Αμερικανός, από την Σαμόα παλαιστής, περισσότερο γνωστός με το ψευδώνυμο **Ουμάγκα** που χρησιμοποιούσε στα ρινγκ. Έχει περάσει από την εταιρεία World Wrestling Entertainment, όπου έγινε και δύο φορές κάτοχος στο Διηπειρωτικό Πρωτάθλημα WWE. Είναι μέλος της παλαιστικής Οικογένειας Ανοάι.

Καριέρα
-------

Στην καριέρα του, συνεργάστηκε με τον ξάδερφό του **Ματ Ανοάι** ή Ρόζεϊ, στην πρώτη του περίοδο στο WWE, το 2002-2003 με το όνομα Τζαμάλ. Επέστρεψε στην εταιρεία το 2005 και έμεινε ως το 2009, κάνοντας σόλο καριέρα. Στο σενάριο που τον έκανε γνωστό, παρίστανε έναν παλαιστή από την Σαμόα που δεν ήξερε καλά αγγλικά και προσπαθούσε να προσφέρει πόνο στους αντιπάλους του. Σε αυτή την περίοδο έφτασε στο υψηλότερο επίπεδο της εταιρείας και αντιμετώπιζε τους καλύτερους παλαιστές της εποχής, όπως ο Τζον Σίνα και ο Τριπλ Έιτς.

Τελειωτικές κινήσεις
--------------------

**Ουμάγκα**

* Samoan Spike (Χτύπημα στον λαιμό του αντιπάλου με τον αντίχειρα)
* Wild Samoan Splash (Diving splash)

**Τζαμάλ**

* Elevated powerbomb
* Flying Sausage (Diving splash)
* S5O – Samoan Five-Out
* Samoan Driver (Reverse piledriver)
* Samoan Smasher (Fireman's carry cutter)
* Super Samoan drop

Χαρακτηριστικές κινήσεις
------------------------

* Diving headbutt
* Reverse STO
* Running headbutt drop σε αντίπαλο που είναι κρεμασμένος ανάποδα σε γωνία
* Samoan Wrecking Ball / Asscheek Assault (Running hip attack σε αντίπαλο που κάθεται σε γωνία)
* Samoan drop
* Superkick, μερικές φορές σε γονατισμένο αντίπαλο
* Turnbuckle powerbomb
* Two-handed chokelift

Σημαντικοί τίτλοι
-----------------

* Διηπειρωτικό Πρωτάθλημα WWE (2 φορές)

Ο θάνατός του
-------------

Το 2009 και μετά το τέλος της συνεργασίας του με το WWE, επέστρεψε στην ανεξάρτητη σκηνή πάλης. Συμμετείχε σε μια παλαιστική συναυλία στην Αυστραλία, την οποία οργάνωσε ο Χαλκ Χόγκαν. Πάλεψε για τελευταία φορά στις 28 Νοεμβρίου. Στις 4 Δεκεμβρίου βρέθηκε νεκρός, με αίμα στην μύτη του. Είχε υποστεί δύο εμφράγματα, ενώ διαπιστώθηκε πως είχε χρησιμοποιήσει τρεις δυνατές ουσίες που του προκάλεσαν προβλήματα.

Πηγές
-----

* Προφίλ στο WWE.com
* Προφίλ στο OoWW

1. ↑  1087.